**

REPUBLIKA HRVATSKA

VRHOVNI SUD REPUBLIKE HRVATSKE

 Ured predsjednika

Broj: Su-VII-8/2025-10

Zagreb, 14. travnja 2025.

Na temelju članka 19. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., u postupku jednostavne nabave robe – materijali i sredstva za čišćenje, održavanje i higijenu, sutkinja ovlaštena za obavljanje poslova sudske uprave u Vrhovnom sudu Republike Hrvatske donijela je:

O D L U K U

U postupku jednostavne nabave robe – materijali i sredstva za čišćenje, održavanje i higijenu, Ev. nabave br. 2/2025 za naručitelja - Vrhovni sud Republike Hrvatske, odabire se ponuda ponuditelja: Orcus plus d.o.o., OIB: 70812508533, s kojim će se sklopiti ugovor.

O b r a z l o ž e nj e

1. Vrhovni sud Republike Hrvatske, kao naručitelj, proveo je postupak jednostavne nabave za predmet nabave robe – materijali i sredstva za čišćenje, održavanje i higijenu, Ev. br. nabave 2/2025 procijenjene vrijednosti nabave: 15.000,00 EUR bez PDV-a, na temelju odredbi Pravilnika o postupku jednostavne nabave u Vrhovnom sudu Republike Hrvatske od 1. veljače 2023. broj Su-VII-44/2022-1.

1.1 Cijena odabrane ponude iznosi 10.681,50 EUR, odnosno cijena ponude sa porezom na dodanu vrijednost iznosi 13.351,88 EUR. Cijena odabrane ponude je u skladu s procijenjenom vrijednosti nabave.

2. Naručitelj je izradio dokumentaciju o nabavi, pozvao tri gospodarska subjekta na dostavu ponude i objavio poziv na dostavu ponude na mrežnoj stranici naručitelja na temelju pripremljene dokumentacije.

3. U otvorenom roku za dostavu ponuda koji je trajao do 10. travnja 2025. do 15,00 sati ponude su dostavila dva gospodarska subjekta i to:

1. Orcus plus d.o.o., Rijeka, Svilno 91

2. Libro d.o.o., Đakovo, Franje Račkoga 188

što je zabilježeno u Upisniku ponuda broj Su-VII-8/2025-5 i Zapisniku o otvaranju ponuda broj Su-VII-8/2025-8 od 10. travnja 2025. i Zapisniku o pregledu i ocjeni ponuda broj Su-VII-8/2025-9 od 11. travnja 2025.

4. U postupku otvaranja, pregleda i ocjene ponuda ponuditelja, ovlašteni predstavnici naručitelja su izvršili otvaranje, pregled i ocjenu ponuda te provjeru uvjeta osnova isključenja i uvjeta sposobnosti za sve ponuditelje što su konstatirali u Zapisnicima.

5. Kriterij odabira ponude je valjana ponuda (prihvatljiva, prikladna i pravilna) koja je najpovoljnija s najnižom cijenom, sukladno točki 8. Dokumentacije o nabavi, Ev. br. 2/2025, br. Su-VII-8/2025 od 2. travnja 2025.

6. Predstavnici stručnog povjerenstva, odnosno ovlašteni predstavnici naručitelja su utvrdili da je ponuda ponuditelja Orcus plus d.o.o., Rijeka, Svilno 91, valjana, odnosno ispunjava uvjete i zahtjeve iz Dokumentacije o nabavi.

6.1. Ponuda ponuditelja Libro d.o.o., Đakovo, Franje Račkoga 188, nije valjana odnosno nije sukladna Dokumentaciji o nabavi jer bez značajnih izmjena ne može zadovoljiti zahtjeve i potrebe Naručitelja propisane u Dokumentaciji o nabavi, naime uzorci dostavljeni za stavke troškovnika pod brojem 25, 26 i 27 nisu sukladni traženim specifikacijama iz troškovnika.

7. Na temelju odredbe članka 22. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., protiv ove odluke ponuditelji nemaju pravo na pravni lijek.

8. Odluka o odabiru proizvodi pravne učinke od dostave iste svim sudionicima predmetnog postupka nabave.

 SUTKINJA OVLAŠTENA

ZA OBAVLJANJE POSLOVA SUDSKE UPRAVE

Gordana Jalšovečki

Dostaviti Odluku odabranom ponuditelju iz izreke ove Odluke te svim gospodarskim subjektima koji su dostavili ponude, elektroničkim putem s potvrdom o primitku:

1. Orcus plus d.o.o.

2. Libro d.o.o.

3. za spis, ovdje